Železnice slovenskej republiky, bratislava
CENTRUM LOGISTIKY A OBSTARÁVANIA
Klemensova 8, 813 61  Bratislava 1 	

						              

Váš list číslo/zo dňa	Naše číslo	Vybavuje/linka	Bratislava	
	649/2016/CLaO/BaCH	Mgr. Bachledová
02/2029-4699	08.09.2016	

Výzva na predloženie cenového návrhu

Obstarávateľ v rámci postupu „Prieskum trhu“ Vás týmto vyzýva ako predkladateľa na predloženie cenového návrhu na predmet zákazky: „OTV Púchov – oprava strešného plášťa a klampiarskych prvkov“.

Lehota/termín plnenia zákazky – do 2 mesiacov od nadobudnutia účinnosti zmluvy.

Lehota viazanosti cenového návrhu:
Predložené cenové návrhy zostávajú platné počas lehoty viazanosti cenových návrhov stanovenej do 31.12.2016.
Obstarávateľ si vyhradzuje právo primerane predĺžiť lehotu viazanosti cenových návrhov v tom prípade, ak nebude môcť v pôvodne stanovenej lehote viazanosti cenových návrhov uzavrieť zmluvu s úspešným predkladateľom pre okolnosti, ktoré nastali počas procesu verejného obstarávania a nebolo ich možné predvídať. Obstarávateľ upovedomí predkladateľov o predĺžení lehoty viazanosti cenových návrhov a predkladatelia sú svojim cenovým návrhom viazaní do uplynutia obstarávateľom oznámenej predĺženej lehoty viazanosti cenových návrhov. 

Miesto uskutočnenia práce: OTV Púchov – prevádzková budova
(OTV - opravovňa trakčného vedenia)

Požiadavky na cenový návrh:
1)	Cenový návrh musí byť predložený v slovenskom, prípadne českom jazyku. V prípade iného jazyka je potrebný úradný preklad do jazyka slovenského; ak sa zistí rozdiel v ich obsahu, rozhodujúci je preklad do jazyka slovenského. Cenový návrh, ktorý nebude takto predložený nebude hodnotený.

2)	Variantné riešenie: neumožňuje sa predloženie variantného riešenia. Ak súčasťou návrhu bude aj variantné riešenie, variantné riešenie nebude zaradené do hodnotenia a bude sa naň hľadieť, akoby nebolo predložené. 

3)	V cenovom návrhu žiadame uviesť celkovú cenu za zákazku v zložení:
•	navrhovaná cena bez DPH
•	sadzba DPH
•	výška DPH
•	navrhovaná cena vrátane DPH

Ak nie ste platiteľom DPH v Slovenskej republike, na túto skutočnosť je potrebné upozorniť v cenovom návrhu. 

Upozornenie: 
Na požadovaný predmet zákazky obstarávateľ neposkytuje zálohy ani preddavky na plnenie zmluvy. Cena za predmet súťaže musí byť stanovená v zmysle zákona NR SR č. 18/1996 Z. z. o cenách v znení neskorších predpisov. Predkladateľom uvádzané ceny budú v EUR bez DPH. Do ceny musí predkladateľ zahrnúť všetky náklady, ktoré predpokladá v súvislosti s predmetom súťaže. Ceny navrhované predkladateľom musia vyjadrovať cenovú úroveň v čase, v ktorom bol podaný návrh obstarávateľovi. Predkladateľ nemá nárok na náhradu nákladov spojených s účasťou v súťaži. V rámci vyhodnotenia návrhov si obstarávateľ vyhradzuje právo požiadať predkladateľov o vysvetlenie návrhu, resp. overiť si niektoré údaje a skutočnosti uvedené v návrhu. 
Objednávateľ uhradí sumu uvedenú na faktúre bezhotovostným prevodom v lehote splatnosti na účet poskytovateľa uvedený na faktúre. Úspešný predkladateľ bude oprávnený vystaviť faktúru najskôr v deň splnenia predmetu zákazky. Splatnosť faktúry je 30 dní odo dňa jej doručenia obstarávateľovi. 

4)	V cenovom návrhu žiadame predložiť nasledovné dokumenty:

a)	doklad o oprávnení  dodávať tovar, uskutočňovať stavebné práce alebo poskytovať službu, nie starší ako tri (3) mesiace ku dňu lehoty na predkladanie cenového návrhu, ktorým predkladateľ preukáže spôsobilosť plniť predmet zákazky (napr.: výpis z Obchodného, výpis zo Živnostenského registra a pod.), použiteľný na právne úkony.
b)	Čestné prehlásenie predkladateľa, že v prípade úspešnosti cenového návrhu predloží pred podpisom zmluvy Doklad pracovníkov o absolvovaní školenia  v rozsahu znalostí určených pre zamestnancov iných zamestnávateľov, ktorí budú  vykonávať pracovnú činnosť na pracoviskách ŽSR  a v jej priestoroch za podmienok stanovených v článkoch 452 – 459 v predpise ŽSR Z2 – Bezpečnosť zamestnancov v podmienkach Železníc Slovenskej republiky /ďalej len „Z2“/ alebo predkladateľ predloží  čestné prehlásenie,  že v prípade úspešnosti návrhu zabezpečí školenie zamestnancov v rozsahu znalostí určených pre zamestnancov iných zamestnávateľov za podmienok stanovených v článkoch 452 – 459 predpisu ŽSR Z2 a predloží taký doklad o absolvovaní pred podpisom zmluvného vzťahu.
Upozornenie : 
Bezpečnosť zamestnancov v podmienkach Železníc Slovenskej republiky“ (ďalej len „ŽSR – Z2“),  zabezpečuje  na ŽSR - Ústredný inštitút vzdelávania a psychológie (ďalej len „ŽSR - ÚIVP“). 
Všetky náklady a výdavky spojené so zabezpečením a absolvovania školenia znáša  predkladateľ  bez akéhokoľvek finančného nároku u obstarávateľa.

c)	Doklad pracovníkov o vykonaní lekárskej prehliadky podľa bodu 453 predpisu ŽSR Z2 (pracovná činnosť v ostatnom priestore – za lekársku preventívnu prehliadku zodpovedá zamestnávateľ v zmysle právnych predpisov a ostatných predpisov na zaistenie BOZP); alebo čestné prehlásenie, že v prípade úspešnosti cenového návrhu zabezpečí lekárske prehliadky zamestnancov, ktorí sa budú pohybovať a vykonávať pracovnú činnosť v prevádzkovom priestore u lekára oprávneného na výkon takejto prehliadky.
d)	Osvedčenie o vykonaných autorizačných skúškach na výkon činnosti stavbyvedúceho vydané Slovenskou komorou stavebných inžinierov (ďalej aj „SKSI“) v zmysle zákona č. 138/1992 Zb. o autorizovaných architektoch a autorizovaných stavebných inžinieroch znení neskorších predpisov pre nasledovné kategórie:

•	10 - pozemné stavby

V prípade, ak predkladateľ predloží osvedčenie vydané SKSI, v ktorom  nebude uvedené aj odborné zameranie v rámci danej kategórie (osvedčenie vydané SKSI po 1.januári 2005) je potrebné k osvedčeniu doložiť aj Potvrdenie od SKSI s uvedením podrobnejšieho rozsahu odborného zamerania v rámci získaného oprávnenia.

e)	Čestné prehlásenie, že menovaný stavbyvedúci bude k dispozícii po celú dobu plnenia predmetu zákazky.

f)	Čestné prehlásenie predkladateľa, že v prípade úspešnosti cenového návrhu predloží pred podpisom zmluvy v zmysle článku 452 predpisu „Z2“ vypracovanú a podpísanú písomnú dohodu, ktorá musí obsahovať  formu spolupráce ŽSR so zamestnávateľom /predkladateľ/ týchto zamestnancov pri prevencii, príprave a vykonávaní opatrení na zaistenie bezpečnosti a ochrane zdravia pri práci, koordináciu činnosti a vzájomnú informovanosť v zmysle príslušného zákona.
Písomná dohoda musí obsahovať náležitosti v zmysle článku 452 a musí byť súčasťou uzavretej zmluvy. Vzor písomnej dohody bude vypracovaný zo strany obstarávateľa. Písomná dohoda bude tvoriť neoddeliteľnú súčasť zmluvy . Po doručení zmluvy podpísanej a zverejnenej v centrálnom registri zmlúv zo strany obstarávateľa úspešnému prekladateľovi, predkladateľ je povinný doručiť obstarávateľovi do 10 pracovných dní od začatia realizácie diela obojstranne podpísanú písomnú dohodu v 1 vyhotovení, ktorá bude tvoriť súčasť spisovej dokumentácie.

Požadované doklady musia byť platné a môžu byť predložené ako fotokópie. 
Čestné prehlásenia musia byť podpísané predkladateľom alebo osobou oprávnenou konať za predkladateľa v záväzkových vzťahoch. Osoba oprávnená konať za predkladateľa je tá, ktorej toto právo vyplýva z obchodného alebo živnostenského registra.

Upozornenie: 
Od úspešného predkladateľa si obstarávateľ pred podpisom zmluvného vzťahu vyžiada originál resp. úradne osvedčenú fotokópiu originálu dokladov, ktoré predložil vo svojom návrhu. V prípade ich nepredloženia, obstarávateľ s úspešným predkladateľom neuzatvorí zmluvný vzťah.

Odporúčame, aby návrh bol zviazaný pevnou väzbou, ktorá nie je rozoberateľná, všetky listy v návrhu boli očíslované a parafované, aby sa zabránilo manipulácii a porušeniu postupnosti dokladov. Súčasťou návrhu bude:

•	Titulná strana, ktorá bude obsahovať obchodné meno a sídlo predkladateľa, predmet zákazky, dátum vypracovania návrhu.
•	Súpis predložených dokladov a dokumentov návrhu. Požadované doklady je potrebné zoradiť v poradí, ako je uvedené v predmetnej výzve. 

Cenový návrh zasielajte na adresu:	ŽSR – Centrum logistiky a obstarávania
	Klemensova 8, 813 61 Bratislava

Obal označte heslom: 649/2016/CLaO/BaCH – NEOTVÁRAŤ – „OTV Púchov – oprava strešného plášťa a klampiarskych prvkov“.

Na obale musí byť uvedený obchodný názov predkladateľa s miestom jeho podnikania.

Cenový návrh musí byť predložený v listinnej podobe a 1 x na CD alebo DVD nosiči s obsahom celého návrhu. CD alebo DVD nosič musí byť identický s návrhom predloženým  v listinnej podobe.

Lehota na predloženie cenového návrhu uplynie dňa 23.09.2016 o 14.00 hod. SEČ.

Cenový návrh musí byť podpísaný štatutárnym orgánom predkladateľa alebo osobou oprávnenou konať za predkladateľa; v tomto prípade predkladateľ predloží splnomocnenie, z ktorého vyplýva právo tejto osobe konať v danej veci za predkladateľa.

Cenový návrh predložený po uplynutí lehoty na predloženie cenového návrhu nebude hodnotený a bude vrátený predkladateľovi neotvorený. Cenový návrh, ktorý nebude úplný, t.j. nebude obsahovať požiadavky na cenový návrh uvedené v tejto Výzve nebude hodnotený a bude vylúčený.

Úspešným cenovým návrhom je cenový návrh s najnižšou cenou.

Obstarávateľ hodnotí vždy cenu bez DPH.

Predložením cenového návrhu nevzniká právny nárok na uzatvorenie zmluvného vzťahu. Na uzatvorenie zmluvného vzťahu bude úspešný predkladateľ písomne vyzvaný zo strany obstarávateľa.

Obstarávateľ zašle informáciu o vyhodnotení cenových návrhov jednotlivým predkladateľom v lehote do 5 pracovných dní odo dňa ukončenia vyhodnotenia cenových návrhov. 

Kontaktné údaje, na ktoré je možné zaslať žiadosť o vysvetlenie tejto Výzvy:
Otázky zasielajte na e-mailovú adresu: bachledova.veronika@zsr.sk, tel. č.: 02/2029 4699 najneskôr do 16.09.2016 do 10:00 hod. SEČ.
Na žiadosti zaslané po uplynutí uvedenej lehoty sa neprihliada.

Upozornenie:
Všetky odpovede na žiadosti o vysvetlenie tejto výzvy a oznámenia súvisiace s touto výzvou budú zverejnené v profile na webovom sídle (www.zsr.sk).

Úspešný predkladateľ je povinný poskytnúť obstarávateľovi riadnu súčinnosť potrebnú na uzatvorenie zmluvy na predmet zákazky do 15 kalendárnych dní, ak bol zo strany obstarávateľa písomne vyzvaný k podpisu zmluvy. V prípade, ak úspešný predkladateľ, ktorý sa umiestnil na prvom mieste odmietne poskytnúť súčinnosť na uzatvorenie zmluvy na predmet zákazky do vyššie uvedeného termínu, obstarávateľ si uplatňuje právo vyzvať v poradí druhého predkladateľa k podpisu predmetnej zmluvy. V prípade, ak aj v poradí druhý predkladateľ odmietne podpísať zmluvu, obstarávateľ vyzve v poradí tretieho predkladateľa. 

Obstarávateľ si vyhradzuje právo:
•	doplniť Výzvu,
•	zmeniť Výzvu,
•	zrušiť vyhlásenú Výzvu,
•	predĺžiť lehotu na predkladanie cenového návrhu,
•	zrušiť postup obstarávania „Prieskum trhu“.

S pozdravom

	Mgr. Veronika Bachledová, v.r.
	manažér logistiky a VO
	ŽSR – Centrum logistiky a obstarávania

Prílohy:
Príloha č. 1	Špecifikácia predmetu zákazky
Príloha č. 2	Výkaz výmer
Príloha č. 3	Zoznam položiek
Príloha č. 4	Fakturačné údaje
Príloha č. 5	Prehlásenie pre účely posúdenia obchodného partnera
Príloha č. 6	Všeobecné obchodné podmienky vykonania diela

Príloha č. 1 – špecifikácia predmetu zákazky

„OTV Púchov – Oprava strešného plášťa a klampiarskych prvkov“.

Kód CPV:
45000000-7 Stavebné práce
45213321-9 Stavebné práce na železničných staniciach

Podrobný opis zákazky:

OTV Púchov v objekte prevádzkovej budovy - požadujeme opravu mäkkého strešného plášťa formou polyuretánového nástreku spolu s nutnou opravou klampiarskych prvkov.
Miesto realizácie: OTV Púchov – prevádzková budova

Obhliadka miesta: 

Vzhľadom k špecifikácii predmetu zákazky obstarávateľ odporúča obhliadku. 
Kontaktná osoba na obhliadku: Ing. Michal Dočkálek
Termín obhliadky: 13.09.2016 o 10.00 hod. 
Miesto stretnutia: ŽST Púchov
Účasť na obhliadke je nutné vopred nahlásiť telefonicky alebo elektronicky kontaktnej osobe na e-mail: dockalek.michal@zsr.sk, tel. č. 0911 782 691 najneskôr do dňa 12.09.2016 do 10.00 hod. V prípade, že sa na obhliadku nik neprihlási, obhliadka sa neuskutoční. 
Výsledkom obhliadky bude zápisnica, prezenčná listina, ktorú vypracuje kontaktná osoba. V prípade akýchkoľvek zmien týkajúcich sa špecifikácie predmetu zákazky, kontaktná osoba upozorní potenciálnych predkladateľov na všetky zmeny, ktoré budú zároveň uvedené v zápisnici. 
Zápis z obhliadky bude zverejnený na webovej stránke obstarávateľa. V prípade, že sa obhliadky potenciálny predkladateľ nezúčastní, obstarávateľ má za to, že  objekt obhliadky pozná.

UPOZORNENIE: Na obhliadke budú zodpovedané všetky otázky týkajúce sa technickej špecifikácie predmetu zákazky, oznámenia o miestnych pomeroch a prístupových komunikáciách.  

Príloha č. 3 – Zoznam položiek

„OTV Púchov – oprava strešného plášťa a klampiarskych prvkov“
P. č.	Názov položky	Cena bez DPH v €	Sadzba DPH	Výška DPH v €	Celková cena spolu s DPH v €	
1.	OTV Púchov – oprava strešného plášťa a klampiarskych prvkov
		20 %			
SPOLU CENA bez DPH v €		20 %			

V cene sú zahrnuté všetky náklady spojené s plnením predmetu zákazky.

Príloha č. 4 – Fakturačné údaje

Predkladateľ:		

Platnosť cenového návrhu :		
Kontaktná osoba , email, tel. č.:		
Osoba, ktorá v prípade úspešnosti podpisuje zmluvu:		
Telefón :		
Email:		
IČO :		
DIČ :		
IČ DPH :		
Celý názov banky :		
SWIFT (BIC) kód:		
IBAN: 		
Číslo účtu :		

Príloha č. 5                                                 P r e h l á s e n i e 
pre účely posúdenia obchodného partnera
Čestne prehlasujem, že 
(použije sa, ak je obchodným partnerom fyzická osoba – nepodnikateľ)
Meno a priezvisko:	...........................................................................
Trvalý pobyt:	...........................................................................
Dátum narodenia:	...........................................................................
(použije sa, ak je obchodným partnerom fyzická osoba – podnikateľ)
Meno a priezvisko:	...........................................................................
Trvalý pobyt:	...........................................................................
Obchodné meno:	...........................................................................
Miesto podnikania:	...........................................................................
IČO:	...........................................................................
DIČ: 	...........................................................................
IČ DPH:	...........................................................................
(použije sa, ak je obchodným partnerom právnická osoba)
Obchodné meno:	...........................................................................
Štatutárny orgán:	...........................................................................
Sídlo:	...........................................................................
IČO:	...........................................................................
DIČ: 	...........................................................................
IČ DPH:	...........................................................................
(zaškrtnite  x)
□ je od ................... (uveďte dátum DD.MM.RRRR)
□ nie je
□ nie je, ale bol/bola od ................... do ...................
závislou osobou voči spoločnosti Železnice Slovenskej republiky, Bratislava v skrátenej forme „ŽSR“ v zmysle § 2 písm. n) zákona č. 595/2003 Z.z. o dani z príjmov v znp. (ďalej len „ZDP“).
Každú zmenu súvisiacu s prepojením voči ŽSR oznámim do 5 dní odo dňa jej vzniku.
Skupina závislosti (zaškrtnite  x):
□ Personálne prepojenie
□ Majetkové prepojenie

V................., dňa .................	.........................................................
Meno a priezvisko osoby oprávnenej konať v mene spoločnosti
			funkcia

Vysvetlivky:
Závislou osobou (§2 písm. n) ZDP) sa rozumie blízka osoba (§116 a 117 Občianskeho zákonníka) alebo ekonomicky, personálne alebo inak prepojená osoba. 
Blízka osoba (§116 a 117 Občianskeho zákonníka)
1.	V zmysle §116 Občianskeho zákonníka blízkou osobou je príbuzný v priamom rade, súrodenec a manžel; iné osoby v pomere rodinnom alebo obdobnom sa pokladajú za osoby sebe navzájom blízke, ak by ujmu, ktorú utrpela jedna z nich, druhá dôvodne pociťovala ako vlastnú ujmu.
2.	V zmysle §117 Občianskeho zákonníka stupeň príbuzenstva dvoch osôb sa určuje podľa počtu zrodení, ktorými v priamom rade pochádza jedna od druhej a v pobočnom rade obidve od najbližšieho spoločného predka.
Ekonomickým alebo personálnym prepojením (§2 písm. o) ZDP) sa rozumie účasť osoby na majetku, kontrole alebo vedení inej osoby alebo vzájomný vzťah medzi osobami, ktoré sú pod kontrolou alebo vedením tej istej osoby alebo v ktorých má táto osoba priamy alebo nepriamy majetkový podiel, pričom 
1.	účasťou na majetku alebo kontrole sa rozumie viac ako 25% priamy alebo nepriamy podiel alebo nepriamy odvodený podiel na základnom imaní alebo na hlasovacích právach, pričom 
·	nepriamy podiel sa vypočíta súčinom percentuálnej výšky priamych podielov vydelených stomi a takto vypočítaný výsledok sa vynásobí stomi 
	a
·	nepriamy odvodený podiel sa vypočíta súčtom nepriamych podielov; nepriamy odvodený podiel sa použije len na výpočet výšky účasti jednej osoby na majetku alebo kontrole inej osoby, ak táto jedna osoba má účasť na majetku alebo kontrole niekoľkých osôb, z ktorých každá má účasť na majetku alebo kontrole tej istej inej osoby; ak výška nepriameho odvodeného podielu presahuje 50%, všetky osoby, prostredníctvom ktorých sa jeho výška počítala, sú ekonomicky prepojené bez ohľadu na skutočnú výšku ich podielu,
2.	účasťou na vedení sa rozumie vzťah členov štatutárnych orgánov alebo členov dozorných orgánov obchodnej spoločnosti alebo družstva k tejto obchodnej spoločnosti alebo družstvu.
Iným prepojením (§2 písm. p) ZDP) sa rozumie obchodný vzťah vytvorený predovšetkým na účel zníženia základu dane alebo zvýšenia daňovej straty.

Príloha č.6 - Všeobecné obchodné podmienky obstarávateľa

  Všeobecné obchodné podmienky vykonania diela
I. Predmet zmluvy
1. Zhotoviteľ sa zaväzuje vykonať pre objednávateľa dielo špecifikované v Prílohe č. 1 tejto zmluvy (ďalej v texte aj „predmet plnenia“ alebo „dielo“). Objednávateľ sa zaväzuje za riadne vykonané dielo zaplatiť dohodnutú cenu. Zhotoviteľ sa zaväzuje vykonať dielo vo vlastnom mene a na vlastnú zodpovednosť.
II. Cena
1. Cena predmetu plnenia je dohodnutá v súlade so zákonom č.18/1996 Z. z. o cenách v znení neskorších predpisov. Dohodnutá cena uvedená v zmluve je bez DPH. K cene bude účtované DPH v zmysle platných právnych predpisov.
2. Ocenenie jednotlivých častí predmetu plnenia tvorí Prílohu č. 2 tejto zmluvy. Cena jednotlivých častí podľa Prílohy č. 2 je pevná a nemenná, pričom celková cena predmetu plnenia je určená ako súčet jednotlivých častí predmetu plnenia uvedených v Prílohe č. 2. tejto zmluvy. Zhotoviteľ podpisom tejto zmluvy potvrdzuje, že Príloha č. 2 tejto zmluvy obsahuje všetky položky, ktoré sú potrebné na zhotovenie diela tak, ako je dielo definované v ostatných ustanoveniach tejto zmluvy.
3. V cene diela sú zahrnuté všetky náklady zhotoviteľa, ktoré zhotoviteľovi vzniknú pri vykonávaní diela podľa tejto zmluvy, a ktoré zhotoviteľovi vzniknú po vykonaní diela podľa tejto zmluvy v súvislosti s uvedeným dielom.
4. K zmene ceny predmetu plnenia môže dôjsť výhradne len pri zmene rozsahu predmetu plnenia (pri zmene v špecifikácii položiek a/alebo rozsahu položiek uvedených v Prílohe č. 2) na to na základe písomnej požiadavky objednávateľa, pričom potreba takejto zmeny predmetu plnenia nebola zmluvným stranám pri uzatváraní tejto zmluvy známa, a ani ju zmluvné strany nemohli vopred objektívne predvídať a zároveň takáto zmena predmetu plnenia musí byť v súlade s ustanovením § 18 ods. 1 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov.
5. Takáto zmena predmetu plnenia a zmena ceny musí byť urobená písomným dodatkom k tejto zmluve podpísaným oprávnenými zástupcami zmluvných strán.
III. Čas a miesto vykonania diela
Zhotoviteľ je povinný vykonať dielo v termíne a na mieste uvedenom v tejto zmluve.
IV. Platobné podmienky, zmluvné pokuty a náhrada škody
1. Štandardná lehota splatnosti faktúr je 30 dní odo dňa doručenia faktúry objednávateľovi. Objednávateľ neposkytuje zálohy ani preddavky na cenu diela.
2. Zhotoviteľ je oprávnený fakturovať najskôr v deň vykonania diela, ale najneskôr do 15 pracovných dní odo dňa vykonania diela.
3. Faktúra musí obsahovať všetky náležitosti v zmysle platných právnych predpisov. Okrem toho musí faktúra obsahovať aj názov diela a číslo tejto zmluvy. Prílohou každej faktúry bude objednávateľom odsúhlasený a potvrdený súpis vykonaných prác a/alebo protokol o odovzdaní a prevzatí vykonaného diela alebo časti diela objednávateľom.
4. V prípade, že faktúra nebude obsahovať požadované náležitosti a/alebo nebude mať požadované prílohy, objednávateľ je oprávnený ju vrátiť zhotoviteľovi na prepracovanie a/alebo doplnenie s tým, že nová lehota splatnosti začne plynúť dňom doručenia opravenej a/alebo doplnenej faktúry.
5. Za nedodržanie lehoty splatnosti faktúry je zhotoviteľ oprávnený požadovať úrok z omeškania v zmysle ustanovení Obchodného zákonníka.
6. Za nedodržanie termínu vykonania diela uvedeného v zmluve je zhotoviteľ povinný uhradiť objednávateľovi zmluvnú pokutu vo výške 0,05 % z celkovej ceny diela za každý deň omeškania, i začatý. Právo objednávateľa na náhradu škody tým nie je dotknuté.
7. V prípade vadného plnenia je zhotoviteľ povinný zaplatiť objednávateľovi zmluvnú pokutu vo výške 0,5 % z celkovej ceny diela za každú reklamáciu uplatnenú v písomnej forme, ktorá sa preukáže ako oprávnená. Túto pokutu, však zhotoviteľ nie je povinný zaplatiť, ak zhotoviteľ reklamovanú vadu uzná a bezplatne ju odstráni do 30 dní od uplatnenia reklamácie objednávateľom.
8. V prípade odstúpenia od zmluvy objednávateľom v zmysle bodov 2., 3. a 4. článku VI. týchto VOPVD má objednávateľ popri nároku na úhradu preukázanej škody spôsobenej neukončením dohodnutých výkonov i nárok na zaplatenie zmluvnej pokuty vo výške 15 % z celkovej ceny diela.
9. Zhotoviteľ sa zaväzuje, že svoje pohľadávky voči objednávateľovi nepostúpi (ani s nimi nebude inak obchodovať) tretej strane bez písomného súhlasu objednávateľa. V prípade porušenia tohto dojednania je zhotoviteľ povinný uhradiť objednávateľovi zmluvnú pokutu vo výške 20 % z hodnoty pohľadávky, ktorú postúpil. Pre vylúčenie akýchkoľvek pochybností týmto nie je dotknutá neplatnosť takéhoto úkonu. Právo objednávateľa na náhradu škody tým nie je dotknuté.
10. Ak bude zhotoviteľ zverejnený v Zozname platiteľov DPH, u ktorých nastali dôvody na zrušenie registrácie v zmysle zákona č. 222/2004 Z. z. o DPH v znení neskorších predpisov, objednávateľ uhradí zhotoviteľovi sumu zníženú o čiastku rovnajúcu sa výške DPH uvedenú na faktúre. Túto nezaplatenú sumu uhradí objednávateľ zhotoviteľovi na základe preukázania úhrady DPH daňovému úradu za príslušný mesiac/štvrťrok čestným vyhlásením, že DPH uvedená na faktúre pre objednávateľa bola v lehote splatnosti uhradená daňovému úradu, fotokópiou daňového priznania a fotokópiou výpisu o zaplatení DPH.
11. Zhotoviteľ ku dňu podpisu tejto zmluvy predložil objednávateľovi prehlásenie o tom či je závislou osobou voči ŽSR v zmysle § 2 písm. n) zákona č. 595/2003 Z.z. o dani z príjmov v znp. (ďalej len „ZDP“). Každú zmenu súvisiacu s personálnym, ekonomickým alebo iným prepojením voči ŽSR v súvislosti s ustanovením § 2 písm. n) zákona č. 595/2003 Z. z. o dani z príjmov v znení neskorších predpisov je zhotoviteľ povinný objednávateľovi písomne oznámiť a to do 5 dní odo dňa vzniku zmeny. V prípade porušenia tejto povinnosti je zhotoviteľ povinný uhradiť objednávateľovi zmluvnú pokutu vo výške 0,5 % zo zmluvnej ceny, za každé takéto porušenie.
V. Práva a povinnosti zmluvných strán
1. Povinnosti zhotoviteľa:
a) zodpovedá za rozsah a kvalitu vykonaného diela vo vzťahu k požadovaným výkonom a zodpovedá za nedostatky a vady diela v súlade s podmienkami stanovenými všeobecne záväznými právnymi, technickými a hygienickými predpismi,
b) vykonáva činnosti spojené s vykonaním diela len prostredníctvom odborne spôsobilých osôb,
c) vykonáva činnosti spojené s vykonaním diela na vlastnú zodpovednosť, v súlade s podmienkami dohodnutými v tejto zmluve a v súlade s príslušnými všeobecne záväznými právnymi predpismi platnými na území Slovenskej republiky, a internými predpismi objednávateľa vzťahujúcimi sa na vykonávané dielo, najmä predpismi upravujúcimi zaistenie bezpečnosti a ochrany zdravia pri práci (ako napr. zákon č. 124/2006 Z.z. o bezpečnosti a ochrane zdravia pri práci v znení neskorších predpisov, interného predpisu objednávateľa ŽSR Z 2, vyhláška č. 374/1990 Zb. o bezpečnosti práce a technických zariadení pri stavebných prácach) a oblasť ochrany životného prostredia. Zhotoviteľ podpisom tejto zmluvy potvrdzuje, že sú mu známe interné predpisy objednávateľa súvisiace s vykonávaným dielom a že mu tieto interné predpisy boli dané k dispozícii.
d) zodpovedá za bezpečnosť svojich zamestnancov a iných osôb konajúcich za zhotoviteľa a dodržiavanie ustanovení bezpečnostných predpisov. Zhotoviteľ je povinný preukázateľne poučiť všetkých zamestnancov ako aj iné osoby pracujúce na diele o pravidlách bezpečnosti a ochrany zdravia pri práci. Zhotoviteľ sa zaväzuje a je povinný dodržať pokyny a ustanovenia interného predpisu objednávateľa Z2 „Bezpečnosť zamestnancov v podmienkach ŽSR“.
e) Je povinný uzatvoriť s objednávateľom Písomnú dohodu o zaistení bezpečnosti a ochrane zdravia pri práci v priestoroch ŽSR v zmysle zákona NR SR č. 124/2006 Z. z. zákon o bezpečnosti a ochrane zdravia pri práci a o zmene a doplnení niektorých zákonov v znení neskorších právnych úprav a interného predpisu ŽSR Z 2 „Bezpečnosť zamestnancov v podmienkach ŽSR“ čl. 431 najneskôr do začatia vykonávania diela v zmysle tejto zmluvy ( v prípade, že pri plnení tejto zmluvy dôjde aj k fyzickému odovzdaniu staveniska, najneskôr do odovzdania staveniska v zmysle tejto zmluvy). Bez uzatvorenia tejto dohody zhotoviteľ nie je oprávnený začať práce na diele. Zhotoviteľ vyhlasuje, že s Podkladom pre vypracovanie Písomnej dohody o zaistení bezpečnosti a ochrany zdravia osôb pri práci v priestoroch ŽSR (vypracovaným objednávateľom) bol riadne oboznámený a podmienky v ňom uvedené v plnom rozsahu akceptuje. Pokiaľ zhotoviteľ neuzavrie túto dohodu, je objednávateľ oprávnený postupovať podľa čl. VI. bod 4. týchto VOPVD.
f) zhotoviteľ je povinný bez meškania a písomne informovať objednávateľa o vzniku akejkoľvek udalosti, ktorá bráni alebo sťažuje vykonanie diela,
g) zhotoviteľ je povinný zúčastniť sa pred začiatkom prác poučenia o miestnych pomeroch z hľadiska podmienok prevádzky a BOZP, ktoré vykoná určený zástupca objednávateľa. Zhotoviteľ je povinný následne poučiť všetkých zamestnancov ako aj iné osoby pracujúce na diele o miestnych pomeroch z hľadiska podmienok prevádzky a BOZP.
2. Povinnosti objednávateľa:
   - poskytnúť zhotoviteľovi súčinnosť pri vykonávaní diela,
   - ihneď a bezodkladne upozorňovať na nedostatky a chyby pri vykonávaní diela a umožniť v primeranom čase ich odstránenie.
3. Prevzatie diela alebo jeho časti môže byť objednávateľom odmietnuté pre vady a to až do ich odstránenia.
4. Záručná doba začína plynúť odo dňa odovzdania diela objednávateľovi.
5. Vady diela, ktoré sa vyskytnú v záručnej dobe musí objednávateľ bez zbytočného odkladu reklamovať písomne s uvedením popisu, ako sa prejavujú. Zhotoviteľ je povinný písomne sa vyjadriť k reklamácii do 10 pracovných dní po jej doručení. Ak sa v tejto lehote nevyjadrí, bude to znamenať jeho súhlas s opodstatnenosťou reklamácie. Vady je zhotoviteľ povinný odstrániť bezodkladne a bezodplatne, najneskôr v lehote do 30 dní odo dňa uplatnenia reklamácie zo strany objednávateľa. V prípade, že zhotoviteľ vady v tejto lehote neodstráni, má objednávateľ oprávnenie odstrániť vady sám alebo prostredníctvom tretích osôb na náklady zhotoviteľa. Tým nie je dotknuté právo vo objednávateľa na zmluvnú pokutu a/alebo náhradu škody.
6. Zhotoviteľ sa zaväzuje, že pristúpi na zmenu záväzku v prípadoch, kedy sa po uzavretí tejto zmluvy zmenia východiskové podklady alebo vzniknú nové požiadavky na strane objednávateľa. Zhotoviteľ môže zmenu záväzku realizovať až po podpísaní dodatku k tejto zmluve.
VI. Odstúpenie od zmluvy a trvanie zmluvného vzťahu
1. Od tejto zmluvy je možné písomne odstúpiť z dôvodov uvedených v tejto zmluve alebo v § 344 a nasl. Obchodného zákonníka. 2. Zhotoviteľ alebo objednávateľ môže od tejto zmluvy odstúpiť v prípade, ak druhá zmluvná strana poruší povinnosti, ktoré jej vyplývajú z ustanovení tejto zmluvy alebo z ustanovení príslušných právnych predpisov a to už po druhom takomto porušení hociktorej povinnosti, pričom oprávnená strana po prvom porušení povinnosti písomne upozorní druhú stranu na porušenie zmluvných podmienok alebo ustanovení právnych predpisov s upozornením, že pri ďalšom porušení hociktorej povinnosti odstúpi od tejto zmluvy; to neplatí pri podstatnom porušení zmluvnej povinnosti (v zmysle § 345 ods.
2 Obchodného zákonníka) alebo podstatnom porušení povinnosti vyplývajúcej z ustanovení platných právnych predpisov vzťahujúcich sa na predmet plnenia tejto zmluvy jednou zo zmluvných strán, kedy je druhá zmluvná strana oprávnená od tejto zmluvy odstúpiť už po prvom takomto porušení povinnosti druhou zmluvnou stranou. Účinky odstúpenia od zmluvy nastanú okamihom doručenia tohto písomného oznámenia druhej zmluvnej strane.
3. Objednávateľ je oprávnený odstúpiť od tejto zmluvy v prípade, že zhotoviteľ bude zverejnený v Zozname platiteľov DPH, u ktorých nastali dôvody na zrušenie registrácie v zmysle Zákona č. 222/2004 Z. z. o DPH v znení neskorších predpisov.
4. Nedodržanie záväzku zhotoviteľa vykonať dielo v kvalite stanovenej objednávateľom, resp. porušenie právnych predpisov alebo pravidiel uvedených v tejto zmluve týkajúcich sa bezpečnosti a ochrany a zdravia pri práci zo strany zhotoviteľa, považujú zmluvné strany za podstatné porušenie tejto zmluvy zakladajúce oprávnenie objednávateľa na odstúpenie od tejto zmluvy už pri prvom porušení hociktorej takejto povinnosti. Objednávateľ môže odstúpiť od zmluvy aj v prípade, že zhotoviteľ nepodpíše dohodu o zaistení bezpečnosti a ochrane zdravia pri práci v priestoroch ŽSR v stanovenej lehote podľa článku V. bod 6 písm. e) týchto VOPZD.
5. Odstúpenie od zmluvy musí byť druhej zmluvnej strane oznámené písomne.
6. Účinky odstúpenia nastávajú momentom doručenia písomného oznámenia druhej strane.
VII. Záverečné ustanovenia
1. Zmeny a doplnky tejto zmluvy je možné robiť len formou číslovaných písomných dodatkov podpísaných oprávnenými zástupcami oboch zmluvných strán.
2. Práva a povinnosti zmluvných strán neupravené zmluvou alebo týmito VOPZD, ako aj vzťahy z nich vyplývajúce sa riadia príslušnými ustanoveniami Obchodného zákonníka, subsidiárne ustanoveniami Občianskeho zákonníka a všeobecne záväznými právnymi predpismi SR.
3. Zmluvné strany sa dohodli, že všetky technické, cenové, odborné informácie a iné skutočnosti, s ktorými počas plnenia predmetu tejto zmluvy prídu do styku, sú predmetom obchodného tajomstva a nebudú poskytnuté tretej osobe bez predchádzajúceho písomného súhlasu druhej zmluvnej strany. Tento záväzok zostáva v platnosti aj po ukončení plnenia podľa tejto zmluvy a to bez časového obmedzenia.
4. Rozhodné právo je právo SR, príslušným súdom na rozhodovanie prípadných sporov z tejto zmluvy je súd SR.
5. Tieto VOPZD sú neoddeliteľnou súčasťou zmluvy